વડા પ્રધાન નરેન્દ્ર મોદીની અધ્યક્ષતામાં તાજેતરમાં યોજાયેલી કેબિનેટ બેઠકમાં ગ્રામીણ વિકાસ મંત્રાલયના પ્રસ્તાવને લીલી ઝંડી આપવામાં આવી છે. ઈન્ફર્મેશન ટેકનોલોજી પ્રધાન રવિશંકરપ્રસાદ અને ગ્રામીણ વિકાસ પ્રધાન ચૌધરી વીરેન્દ્રસિંહે જણાવ્યું હતું કે દેશભરમાં ગ્રામીણ અને શહેરી અંતર મિટાવવા માટે ૨૦૧૯-૨૦માં ૩૦૦ ગ્રામીણ ક્લસ્ટર બનાવવામાં આવશે એક ક્લસ્ટરમાં ૧૦થી લઈને ૧૦૦ ગામોને આવરી લેવાશે. તેમણે જણાવ્યું હતું કે આ મિશનનું લક્ષ્ય રાજ્યો અને કેન્દ્ર શાસિત પ્રદેશોમાં વિકાસ ક્ષમતાનો મહત્તમ ઉપયોગ કરવાનો છે. તેનાથી સમગ્ર ક્ષેત્રના વિકાસને વેગ મળશે.